20 IV. NYLANDER 
at Algae marinae contra hic numero majore Lichenesque, ut vi- 
detur, saltem aequali et plurimae eorum species frequentia indivi- 
duorum uberrima insignes.  Egestatem autem hic vegetationis 
evidentissime testatur numerus inferior Cotyledoneéarum , quem 
licet multa certe praetervisa restant tamen accuratissima et sollici- 
tissima pervestigatione  vix ad 580 species vel ultra augeri posse 
credo, si ad eum numerum intra ditionem Florae Helsingforsi- 
ensis, etiam'  paroeciis vicinis adnumeratis (etsi ambitu saltem tri- 
plo majore quam Gevalensis) evehantur; ita e rationibus. cognitis 
concludere liceat. | 
Cautionem in formis determinandis attentam in enumera- 
tione sequente adhibere semper studui, experientia paucorum quae 
habemus:' scriptorum in Flora Fennica doctus, quam facile errores 
irrepunt et propagantur. Systema Ilustrissumi Fries secutus 
sum ejusque in speciebus percipiendis nominandisque ”Summam 
Vegetabilium Scandinaviae”, atque de formis nonnullis mihi du- 
biis sententiam ejus consului, quam humanissime communicavit. 
